**Laurynas Birutis**|  |
| Asmeniniai duomenys |
| Gimimo data | 1997 m. rugpjūčio 27 d. (26 metai) |
| Gimimo vieta | Šiauliai, Lietuva |
| Ūgis | 2,13 m |
| Svoris | 114 kg |
| Klubas |
| Dabar žaidžia | Kauno „Žalgiris" |
| **Pozicija** | vidurio puolėjas |
| Profesionalūs klubai |
| 2014–201720172017–20182018–20192019–20202020–20222022– |  Kauno „Žalgiris-2"→Prienų–Birštono „Vytautas"→Šiaulių „Šiauliai"Kauno „Žalgiris"→Prienų „CBet"Santjago „Obradoiro CAB"Kauno „Žalgiris" |  |
| Šalies rinktinė |
| 2018– | Lietuva Lietuva |  |
|  |

**Laurynas Birutis** (g. 1997 m. rugpjūčio 27 d.) – Lietuvos krepšininkas, rungtyniaujantis Kauno „Žalgirio" klube, vidurio puolėjo pozicijoje.

Karjera
-------

Gimė Šiauliuose, ilgamečio „Šiaulių" klubo žaidėjo Sigito Biručio šeimoje. Nuo 2014 m. priklausė Kauno „Žalgiriui", rungtyniavo dublerių komandoje. 2016 m. sausio 5 d. rungtynėse prieš Jonavos „Petrochema" komandą atkovojo 23 kamuolius ir taip užfiksavo Nacionalinės krepšinio lygos (NKL) atkovotų kamuolių rekordą. Tą patį sezoną, su dublerių komanda iškovojo lygos sidabrą, finale nusileidus Marijampolės „Sūduvai".

### Karjera nuomos pagrindais

Balandžio 14 d. po dominuojančio sezono NKL, kuriame rinko 17,4 taško, 9 atk. kamuolių, 1,4 rez. perdavimo ir 2 blokų vidurkius, Birutis buvo pakviestas prisijungti prie Prienų–Birštono „Vytauto" komandos Lietuvos krepšinio lygos (LKL) turnyre. Birutis debiutavo balandžio 15 d. pelnydamas 17 taškų ir atkovodamas 4 kamuolius, bet jo komanda nusileido 92–89. Po dviejų dienų jis pasiekė pirmą pergalę LKL (96–89 prieš Klaipėdos „Neptūną") ir buvo antras geriausias žaidėjas su 19 taškų ir 6 atkovotais kamuoliais.

2017–2018 m. sezonui buvo paskolintas „Šiaulių" klubui, pasižymėjo labai rezultatyviu žaidimu (35 taškai, 11 atkovotų kamuolių, 2 rez. perdavimai, 1 blokas) 2018 m. Karaliaus Mindaugo taurės ketvirtfinalyje prieš „Žalgirį". LKL rungtynėse žaidėjas taip pat buvo labai rezultatyvus (vid. 14,9 tšk. 11 atkovotų kamuolių), dėl ko buvo išrinktas LKL sezono MVP ir geriausiu jaunuoju žaidėju, be to, padėjo „Šiauliams" iš lentelės galo pakilti į 5 vietą.

### Debiutas Eurolygoje

2018–2019 m. sezone atstovavo „Žalgirio" pagrindinei komandai, sezono pradžioje patyrė traumą, kurią kentėdamas žaidė pusę sezono, negalėjo tinkamai treniruotis. 

### Karjera nuomos pagrindais

Į aikštelę po reabilitacijos grįžo 2019 m. lapkritį, vėl paskolintas „Prienams". Į formą po traumos grįžęs vidurio puolėjas rinko 15,2 taško (antras rezultatas lygoje), 7 atkovotų kamuolių (antras rez. lygoje) ir 20,4 naudingumo balo (pirmas rez. lygoje) vidurkius.

### Karjera užsienyje

2020 m. rugpjūčio pabaigoje pasirašė dvejų metų sutartį su Ispanijos Santjago de Kompostelos „Obradoiro CAB" klubu, žaidžiančiu ACB lygoje.

### Sugrįžimas į Eurolygą

2022 m. birželio pradžioje sugrįžo į Kauno „Žalgirį" ir pasirašė dvejų metų sutartį.

Lietuvos jaunimo ir vyrų rinktinės
----------------------------------

Laurynas Birutis su Lietuvos jaunučių iki 16 m. rinktine dalyvavo 2013 m. Europos čempionate Ukrainoje, su U-18 rinktine laimėjo bronzą 2015 m. Europos čempionate Graikijoje, o su U-20 rinktine – sidabrą 2016 m. Europos čempionate Suomijoje. 2017 Europos čempionate Kretoje, buvo antras naudingiausias turnyro žaidėjas.

2018 m. vasario 26 d. Birutis debiutavo Lietuvos nacionalinėje rinktinėje, rungtynėse prieš Kosovą pelnydamas 8 taškus ir atkovodamas 6 kamuolius. 2020 m. vasario mėnesį gavo dar vieną galimybę pasirodyti Lietuvos vyrų rinktinėje – žaidė rungtynėse prieš Čekiją, kur per penkiolika minučių pelnė 17 taškų.

Pasiekimai
----------

* LKL čempionas: 2019, 2023 m.
* LKL MVP: 2018 m.
* LKL geriausias jaunasis žaidėjas: 2018 m.
* LKL rezultatyviausias žaidėjas 2018 m.
* LKL blokų lyderis 2018 m.
* LKL atkovotų kamuolių lyderis 2018 m.
* LKL 3x geriausias mėnesio žaidėjas
* LKL naudingiausias žaidėjas 2018 ir 2020 m.
* Karaliaus Mindaugo taurė: 2023 m.

Šaltiniai
---------

1. ↑  basketnews.lt
2. ↑
3. ↑  Sezono uždarymo šventė: LKL titulai byrėjo žalgiriečiams
4. ↑
5. ↑
6. ↑


|  |  |  |  |  |  |  |
| --- | --- | --- | --- | --- | --- | --- |
| 

| Ž • A • RKauno „Žalgirio" sudėtis |
| --- |
|  |
| Treneris: Andrea Trinchieri |
|  |
| 
*2* Evans · *4* Lekavičius · *8* Hayes · *9* Giedraitis · *10* Šmits · *12* Montvila · *15* Birutis · *16* Lukošiūnas · *26* Sumner · *31* Butka · *33* Dimša · *35* Lavrinovičius · *45* Manek · *51* Butkevičius · *92* Ulanovas |  |

 |